Detsembrikuumus

"Detsembrikuumus" on Eesti film 2008. aastast, mis räägib 1924. aasta aset leidnud 1. detsembri riigipöördekatsest.

Filmi režissöör on Asko Kase ning stsenaristid Mihkel Ulman ja Lauri Vahtre.

30. septembril 2009 otsustas Eesti Filmi Sihtasutus esitada filmi "Detsembrikuumus" parima võõrkeelse filmi Oscari kandidaadiks.

 Sisu 
Tanel Rõuk ja Anna Rõuk on vastselt abiellunud ja plaanivad Eestist lõplikult lahkuda. Nende piiri taha siirdumise hommikul, 1. detsembril 1924. aastal algab aga mäss. Riigi armeest lahkunud Tanel peab ametisse naasma, et päästa oma naine, kes on langenud pantvangi kommunistide liidri kätte. Punaste rünnaku alla langevad nii riigikogu hoone Toompeal, Tondil asuv sõjaväekool, riigivanema maja, kaitseministeerium kui ka muud strateegilise tähtsusega objektid. Kui mäss on peaaegu kogu linnas vaevaliselt maha surutud, tuleb välja, et riigi saatus sõltub telegrammist, millega kommunistid plaanivad paluda piiri tagant Venemaalt abi. Saatusliku sõnumi saatmist suudetakse viimasel hetkel takistada. Pärast mässu lõppemist ja Anna vabastamist jõuavad Tanel ja Anna viimaks raudteejaama, et oma tuleviku suhtes otsus teha.

 Osatäitjad 
 Väljamõeldud tegelased 
Sergo Vares kehastab Tanel Rõuku.
Liisi Koikson kehastab Anna Rõuku.
Ain Lutsepp kehastab Julius Saarepuud.
Piret Kalda kehastab Maret Saarepuud.
Emil-Joosep Virkus kehastab Joosep Saarepuud.
Tambet Tuisk kehastab Spetsialisti.
Mait Malmsten kehastab Jurist Jaani, kelle prototüübiks on Jaan Anvelt.

 Ajaloolised tegelased 
Tõnu Kark kehastab kindralmajor Ernst Põdderit.
Carmen Mikiver kehastab Elsa Kingisseppa.
Priit Pedajas kehastab kindralmajor Johan Unti.
Ilkka Koivula kehastab Otto Kuusineni.
Jevgeni Knjazjev kehastab Grigori Zinovjevit.

Film arvudes

2008. aasta jooksul kogus film Eesti kinodes 50 369 vaatajat.Kinolevi (2008) www.efsa.ee

Viited

 Välislingid 
 Erkki Bahovski "Mässufilm mässab actioni mõttes". Postimees, 17. oktoober 2008
 Kristiina Davidjants ""Detsembrikuumus" on nagu päris märulifilm". Eesti Päevaleht, 18. oktoober 2008
 Lauri Vahtre ""Detsembrikuumus", riigi tellimus ja propaganda". Sirp, 6. veebruar 2009

Kategooria:2008. aasta filmid
Kategooria:Draamafilmid
Kategooria:Filmid Eesti lähiajaloost‎
Kategooria:Poliitilised filmid
Kategooria:Eesti filmid
Kategooria:1. detsembri riigipöördekatse‎